wickkiey/tamil-wikipedia-chunked huggingface dataset:
# டி. எஸ். சௌந்தரம்

## பணிகள்

இவர் விடுதலைப் போராட்டத்தில் ஈடுபட்டு காந்தியடிகளின் அரிசன் இயக்கத்தில் இணைந்தார். காந்தியடிகள் இவரை கஸ்தூரிபாய் காந்தி தேசிய நினைவு அறக்கட்டளையின் தென்னிந்தியப் பிரதிநியாக நியமித்தார். இவர் திண்டுக்கல் சின்னாளப்பட்டியில் தொடங்கிய காந்தி கிராம அறக்கட்டளை 1976 ஆம் ஆண்டில் தன்னாட்சி பெற்ற காந்திகிராம பல்கலைக்கழகமாக மாறியது. 1952 ஆம் ஆண்டு நடந்த சட்டமன்றத் தேர்தலில் போட்டியிட்டு திண்டுக்கல் ஆத்தூர் தொகுதியில் வெற்றி பெற்றார். பெண்களின் திருமண வயது 18 ஆக உயர்த்தும் சட்ட முன் வடிவைக் கொண்டுவந்து அதை நிறைவேற்றினார். 1962 ஆம் ஆண்டு நாடாளுமன்றத் தேர்தலில் வெற்றி பெற்றார். அதன் பின் சவகர்லால் நேரு தலைமையில் அமைந்த அமைச்சரவையில் துணைக் கல்வி அமைச்சரானார்.  
டி. எஸ். சௌந்தரம், 3 சனவரி 1980 முதல் 21 அக்டோபர் 1984 முடிய காந்திகிராம பல்கலைக்கழகத்தின் துணைவேந்தராகப் பதவி வகித்தார்.
# டி. எஸ். சௌந்தரம்

## மறைவு

21-10-1984 ஆம் ஆண்டு மறைந்தார்.
# டி. எஸ். சௌந்தரம்

## இதனையும் காண்க

- ஜி. இராமச்சந்திரன்
# நாமக்கல் கவிஞர் மாளிகை

## புதுப்பித்தல்

2011-ம் ஆண்டு புதிய கட்டடம் முன்னும் பின்னும் கட்ட வேண்டும் என முடிவெடுக்கப்பட்டது. புதிய அடுக்குமாடி கட்டடம் கட்டுவதற்கு மார்ச் 3, 2012 ஆம் ஆண்டு அன்றைய முதல்வர் ஜெயலலிதா அடிக்கல் நாட்டினார். பழங்கால கட்டடம் நவீனத்துவம் மிக்கதாக கட்டடவியல் நிபுணர்களால் அமைக்கப்பட்டது. இதற்காக சென்னைப் பெருநகர வளர்ச்சிக் குழுமத்திடம் அனுமதி பெறப்பட்டது.  
மின்சேமிப்பு விளக்குகள், மையப்படுத்தப்பட்ட காற்று சீரமைப்பி, சுகாதாரமான சுற்றுச்சூழல் மற்றும் சூரிய வெப்பம் உள்ளே வராத வண்ணம் கட்டட அறைகள் 3540 வடிவமைக்கப்பட்டது. கட்டடத்தின் மின்பகுதியில் பசுமைபுல் தரையும்,  
நவினமுறையில் 29உடற்பயிற்சிஉபகரணங்களுடன் 5மில்லியன்மதிப்பிலானஉடற்பயிற்சிக்கூடம்அமைக்கப்பட்டது.
# ராமபுரம், கன்னியாகுமரி

**இராமபுரம் (தமிழ்: இராமபுரம்) **என்பது தமிழ்நாடு மாநிலத்தில் கன்னியாகுமரி மாவட்டத்தில் உள்ள ஒரு கணக்கெடுப்பு கிராமமாகும்.
இராமபுரம்-இல் அமைந்துள்ளது. கன்னியாகுமரி மாவட்டத்தின் அகத்தீசுவரம் வட்டத்தில் இராமபுரம் உள்ளது. இராமபுரம் கிராமத்தின் அஞ்சல் குறியீடு 629 303 ஆகும்.
# ராமபுரம், கன்னியாகுமரி

## அருகாமையில்உள்ள ஊா்கள்

- 2.7 கி.மீ தொலைவில் கன்னியாகுமரி<nowiki/>க்கு கிழக்கேயும் ,
- 9.8&#x20;&#xB95;&#xBBF;&#x2E;&#xBAE;&#xBC0;&#x20;&#xBA4;&#xBC6;&#xBBE;&#xBB2;&#xBC8;&#xBB5;&#xBBF;&#xBB2;&#xBCD; சுசீந்திரத்திற்கு தென் கிழக்கேயும் ,
- 15.1&#x20;கி.மீ தொலைவில் நாகா்கோவிலு<nowiki/>க்கு தென் கிழக்கேயும்,
- 1.5 கி.மீ தொலைவில் வெள்ளமடத்திற்கு தென்கிழக்கேயும் அமைந்துள்ளது.
# ராமபுரம், கன்னியாகுமரி

## ஊர் நிகழ்வுகள்

இந்த ஊர் ஏறத்தாழ 150 ஆண்டுகள் பழமை வாய்ந்தது. இந்த ஊரில் குடியிருப்பவர்கள் அனைவரும் நாஞ்சில் நாட்டு வெள்ளாள பிள்ளை என்னும் ஒரே சமுதாயத்தை சார்ந்தவர்கள். அவர்கள் அனைவரும் மரபுவழி இந்துக்கள் என்றாலும் இராமபுரத்தில் உள்ள குடும்பங்கள் சுமார் 150 ஆண்டுகளுக்கு முன்னர் ரோமன் கத்தோலிக்கத்திற்கு மதமாற்றம் செய்யப்பட்டனர். இவர்கள் இந்து மத தோழர்களின் பண்பாடு, மரபுகளைத்தொடர்ந்து பின்பற்றுகிறார்கள்.  
இராமபுரத்தின் அருகே ஆண்டார்குளம் என்ற பெரிய கிராமம் உள்ளது. ஆண்டார்குளம் பரப்பளவிலும் மக்கள் தொகையிலும் பெரியதாக இருந்தாலும் அனைத்து செயல்களுக்கும் இராமபுரம் தான் மையமாக விளங்குகிறது மேலும் இராமபுரம் தான் புகழ்பெற்றதாக உள்ளது.  
ஒவ்வொரு ஆண்டும் இந்த ஊர் கார்மேல் அன்னையின் விழாவினை கொண்டாடி வருகிறது. மண்ணின் மைந்தர்கள் உலகத்தில் எங்கு வசித்தாலும் விழாவின்போது இங்கு வந்து தங்கள் அன்பையும் நன்றியுணர்வையும் அன்பான தாய் மேரிக்கு காட்டுகிறார்கள். மேலும் அவர்கள் தங்கள் நண்பர்களையும் உறவினர்களையும் இவ்விழா நாட்களில் சந்திப்பது வழக்கமாக இருந்து வருகிறது.  
இராமபுர மக்கள் இந்தியா முழுவதிலும் வெளிநாடுகளிலும் பரவி வசித்து வருகின்றனர். அவர்கள் பணிபுரியும் எந்த நிறுவனத்திலும் முதன்மைப் பதவிகளை வைத்திருக்கிறார்கள்.  
இந்த ஊரில் கிராம நிர்வாக அலுவலகம் உள்ளது.  
அண்மையில் இந்த ஊர் மக்கள் தங்கள் அருகாமையில் வசிக்கும் நண்பா்கள், உறவினா்களிடம் இருந்து நிதி திரட்டி தேவாலய வளாகத்தில் ஒரு பெரிய கொட்டகை ஒன்றைக் கட்டியுள்ளனர்.
# வெள்ளீயம்(IV) புரோமைடு

**டின்(IV) புரோமைடு**இரசாயன சேர்மத்தின் வாய்ப்பாடுSnBr<sub>4</sub>. இது ஒரு நிறமற்ற, குறைந்த உருகுநிலை உடைய திண்மம்.சாதாரண வெப்பநிலையில்டின்மற்றும்புரோமின்வினைபுரிந்துSnBr<sub>4</sub> தயாரிக்கப்படுகிறது.
''': Sn + 2Br<sub>2</sub> → SnBr<sub>4</sub>
'''
:  
SnBr<sub>4</sub> ஈந்தணைவிகளுடன் 1:1 மற்றும் 1:2 என்ற சிக்கலானப் பொருட்களை உருவாக்குகிறது. எ. கா., டிரைமெத்தில்பாசுபீன்உடன் பின்வருவனவற்றை உற்பத்தி செய்கிறது.SnBr<sub>4</sub>.P(CH<sub>3</sub>)<sub>3</sub> மற்றும் SnBr<sub>4</sub>.2P(CH<sub>3</sub>)<sub>3</sub>.
# எலிபெண்டா தீவு

**எலிபெண்டா தீவு**, இதனை **காரபுரி தீவு** அல்லது **போரித் தீவு** என்றும் அழைப்பர் (Elephanta Island or Gharapuri Island or Pory Island) மகாராட்டிரா மாநிலத் தலைநகரம் மும்பை நகரத்தின் துறைமுகத்திற்கு கிழக்கே அமைந்த பல தீவுகளில் ஒன்றாகும். எலிபெண்டா தீவில் உள்ள எலிபண்டா குகைகளில் இந்து, பௌத்தக் குடைவரைக் கோயிலைக் கொண்டுள்ளது.  
மும்பை நகரத்தின் தென்கிழக்கில் 10 கி.மீ. தொலைவில் அமைந்த இத்தீவின் புகழ் பெற்ற யுனெஸ்கோ நிறுவனத்தால், உலகப் பண்பாட்டுப் பாரம்பரியக் களமாக அறிவிக்கப்பட்ட எலிபண்டா குகைகளைக் காண, மும்பையில் உள்ள இந்தியாவின் நுழைவாயிலிருந்து, காலை 9 மணி முதல் மதியம் 2 மணி வரை, ஒரு மணி நேரத்திற்கு ஒரு இயந்திரப் படகு, எலிபெண்டா தீவிற்கு இயக்கப்படுகிறது. எலிபெண்டா தீவிலிருந்து மும்பைக்குத் திரும்ப, முதல் படகு மதியம் 12.30க்கும், கடைசிப் படகு மாலை 5.30க்கும் இயக்கப்படுகிறது. இத்தீவில் சுற்றுலாப் பயணிகள் இரவில் தங்க அனுமதி இல்லை.  
எலிபெண்டா தீவு 16 கி.மீ. பரப்பளவு கொண்டது. . எலிபெண்டா தீவு, ராய்காட் மாவட்ட நிர்வாகத்தின் கீழ் உள்ளது.  
எலிபெண்டா தீவு தென்னை, மா, புளி போன்ற மரங்களுடைய அடர்ந்த காடாக உள்ளது.  
இத்தீவின் மக்கள் தொகை 1,200 மட்டுமே. இங்குள்ள மக்கள் நெல் பயிரிடுதல், மீன் பிடித்தல், படகுகளை பழுது நீக்குதல் போன்ற பணிகளில் உள்ளனர்.
இத்தீவின் உயரமான பகுதியில், மராத்தியப் பேரரசின் இரண்டு பீரங்கிகள் வைக்கப்பட்டுள்ளது.  
எலிபெண்டா தீவில் செண்ட்பந்தர், மோராபந்தர் மற்றும் ராஜ்பந்தர் என மூன்று குக்கிராமங்கள் உள்ளது. எலிபண்டா குகைகள் செண்ட்பந்தர் கிராமத்தில் உள்ளது. மோராபந்தர் கிராமம் அடர்ந்த காடுகளைக் கொண்டது. எலிபெண்டா தீவில் இரவில் சுற்றுலாப் பயணிகள் தங்க அனுமதியில்லை.
# தொம்பர்

**தொம்பர்** என்பவர்கள் தமிழ்நாட்டில் வாழும் பழங்குடியின மக்களாவர். இவர்களின் தொழில் கழைக்கூத்து மற்றும் விவசாயம் ஆகும்.
# தொம்பர்

## வாழும் பகுதிகள்

இவர்கள் தமிழ்நாட்டின் பெரம்பலூர், அரியலூர், உளுந்தூர்பேட்டை, மதுராந்தகம், விழுப்புரம், காரைக்கால்(புதுச்சேரி), சிவகங்கை, தஞ்சாவூர், விராலிமலை, கோவில்பட்டி, சிங்கம்புணரி, மானாமதுரை, கோபிச்செட்டிப்பாளையம் கள்ளக்குறிச்சி உள்ளிட்ட 40 இடங்களை சொந்த இடங்களாகக் கொண்டு வசிக்கின்றனர். இவர்கள் எண்ணிக்கை ஏறக்குறைய பத்தாயிரம் இருக்கலாம் என்று கருதப்படுகிறது.  
இவர்கள் இந்தியாவில், மகாராட்டிரம், கருநாடகம், ஆந்திர பிரதேசம், ஒடிசா, இமாச்சலப் பிரதேசம், உத்தரப் பிரதேசம், வங்கதேசம் ஆகிய பகுதிகளிலும் வசிக்கின்றனர்.
# தொம்பர்

## பிற பெயர்கள்

இவர்கள் தொம்பன், கூத்தாடி (ஆரிய கூத்தாடி) ஆகிய பெயர்களால் தங்களை அடையாளப் படுத்திக் கொள்கிறார்கள்.
# தொம்பர்

## விழாக்கள்

இவர்கள் நாடோடி மக்களாகவே ஆண்டின் பெரும்பாலான காலங்களில் வாழ்கின்றனர். இவர்கள், நாடோடிகளாய் வாழ்ந்தாலும் ஆண்டுக்கு இரண்டுமுறை ஆடிப்பெருக்கு, போகிப் பண்டிகை ஆகியவற்றுக்கு கட்டாயம் தங்கள் சொந்த ஊருக்கு வரவேண்டும் என்பது அவர்களின் சமுதாயக் கட்டுப்பாடு ஆகும். தங்களது குலதெய்வமான கம்பத்தடி மாரியம்மனுக்கு விழா எடுக்க இவர்கள் ஆண்டுக்கு இவ்வாறு கூடுகிறார்கள். கம்பத்தடி மாரியம்மனுக்கு மார்கழி 15-ல் காப்புக்கட்டி, போகியன்று கிடா வெட்டி விமரிசையா திருவிழா கொண்டாடுவர். இந்தசமயத்தையே, தங்களின் ஆண் பிள்ளைகளுக்கு பெண் பார்த்துப் பேசிமுடிக்கின்றனர். அதனால் திருவிழாவின் போது அத்தனை பேரும் கட்டாயம் வரவேண்டும் என்ற கட்டுப்பாட்டை வைத்திருக்கிறார்கள். இதை மீறுபவர்கள், தங்களது 15 நாள் வருமானத்தை கம்பத்தடி மாரியம்மனுக்கு காணிக்கையாகத் தந்துவிட வேண்டும்.
# தொம்பர்

## பழக்க வழக்கங்கள்

இவர்களின் இனத்தில் பெண் குழந்தைகள் பிறப்பு குறைவாக உள்ளது. இதனால், திருமணத்தின் போது மாப்பிள்ளைதான் சீதனம் கொடுத்து பெண்ணைத் திருமணம் செய்துகொள்ள வேண்டும்.
# தொம்பர்

## தொழில்

இவர்கள் கழைக்கூத்து, மாட்டுக் கொம்பில் சீப்பு செய்தல், பன்றி, ஆடு, மாடு மேய்த்தல் போன்ற தொழில்கள் செய்து வருகின்றனர். இவர்கள் பன்றிறைச்சி போன்றவற்றை உணவுப் பழக்கங்களாகக் கொண்டுள்ளனர்.
# வெள்ளீயம்(IV) புளோரைடு

**வெள்ளீயம்(IV) புளோரைடு** என்பது (*Tin(IV) fluoride*) வெள்ளீயம் மற்றும் புளோரின் தனிமங்கள் சேர்ந்து உருவாகும் ஒரு வேதிச் சேர்மம் ஆகும். SnF<sub>4</sub> என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெள்ளை நிறத் திண்மமான இதன் உருகுநிலை 700° செல்சியசு வெப்பநிலையாகும்.
# வெள்ளீயம்(IV) புளோரைடு

## தயாரிப்பு

வெள்ளீயம்உலோகம், புளோரின்வாயுவுடன்வினைபுரிந்துSnF<sub>4</sub>தயாரிக்கப்படுகிறது.  
: Sn + 2F<sub>2</sub> → SnF<sub>4</sub>  
எனினும், ஒரு செயலற்ற உலோக புளோரைடு அடுக்கு உருவாக்கப்படுவதால் வெள்ளீயம்(IV) புளோரைடு சேர்மத்தின் மேற்பரப்பு இறுதியில் செயலற்றதாகிவிடும். எனவே வெள்ளீய(IV) குளோரைடுடன் நீரற்ற ஐதரசன் புளோரைடு சேர்த்து வெள்ளீயம்(IV) புளோரைடு தயாரிக்கும் மாற்று தொகுப்பு முறை பயன்படுத்தப்படுகிறது.  
: SnCl<sub>4</sub> + 4HF → SnF<sub>4</sub> + 4HCl  
பொட்டாசியம் புளோரைடு போன்ற கார உலோக புளோரைடுகளுடன் இதுஅறுபுளுரோசிடானேட்டுகளை உற்பத்தி (எ. கா K<sub>2</sub>SnF<sub>6</sub>) செய்கிறது. இது எண்முக SnF<sub>6</sub><sup>2−</sup> எதிர்மின்அயனியை கொண்டுள்ளது.SnF<sub>4</sub>ஒரு லூயிசு அமிலமாக செயல்படுகிறது. L<sub>2</sub>·SnF<sub>4</sub> மற்றும் L·SnF<sub>4</sub>என்ற கூட்டுவிளைபொருளையும் உற்பத்தி செய்கிறது.
# வெள்ளீயம்(IV) புளோரைடு

## கட்டமைப்பு

மற்ற வெள்ளீய டெட்ரா ஆலைடுகளான வெள்ளீயம்(IV) குளோரைடு, வெள்ளீயம்(IV) குளோரைடு, வெள்ளீயம்(IV) புரோமைடு, மற்றும் வெள்ளீயம்(IV) அயோடைடு, போன்றவற்றைப் போலல்லாமல் வெள்ளீயம்(IV) புளோரைடு எண்முகமாக ஒருங்கிணைக்கப்பட்ட வெள்ளீய சமதள அடுக்குகளைக் கொண்டுள்ளது. இங்கு எண்கோணம் நான்கு மூலைகளைப் பகிர்ந்து கொள்கிறது மேலும் இரண்டு முனையங்கள், பகிரப்படாத, புளோரின் அணுக்கள் ஒன்றோடொன்று மாறுபடுகின்றன. மற்ற வெள்ளீயம்(IV) ஆலைடுகளைக் காட்டிலும் வெள்ளீயம்(IV) புளோரைடின் உருகு நிலை 700 பாகை செல்சியசு என்ற உயர் வெப்பநிலையில் உள்ளது. ஒப்பீட்டளவில் அவை (SnCl4, -33.3&nbsp;°செல்சியசு; SnBr4, 31&nbsp;°செல்சியசு; SnI4, 144 செல்சியசு) குறைந்தளவு உருகுநிலையைக் கொண்டுள்ளன. தொகுதி 14இல்உள்ளஇலேசானஉலோகங்களின் டெட்ராபுளோரைடுகள்வடிவங்களைவிட இது மாறுபட்ட வடிவத்தைக் கொண்டுள்ளது. திண்ம நிலையில் வெள்ளீயம் டெட்ரா புளோரைடு மூலக்கூறு படிகங்களாக உள்ளது.
# வீரநாராயணர் கோயில்

, கர்நாடகா]]
**வீரநாராயணர் கோயில்** (**Veera Narayana temple**), இந்தியாவின் கர்நாடகா மாநிலத்தின் சிக்மகளூரு மாவட்டத்திலுள்ள **பெலவாடி** எனும் ஊரில் அமைந்துள்ளது.  
போசளப் பேரரசர் இரண்டாம் வீர வல்லாளன் கிபி 1200ல் போசளர் கட்டிடக்கலை நயத்தில் கட்டிய கோயிலாகும். வீரநாராயணர் கோயில், சிக்மகளூர் நகரத்திற்கு தென்கிழக்கில் 29 கி.மீ. தொலைவில் உள்ளது. பேளூர் மற்றும் ஹளேபீடு போன்ற உலக பாரம்பரியக் களங்கள், வீரநாரயணர் கோயிலுக்கு அண்மையில் உள்ளது.
# வீரநாராயணர் கோயில்

## சன்னதிகள்

வைணவக் கோயிலான வீரநாராயணர் கோயிலில் விஷ்ணுவின் முக்கிய அவதாரங்களான 8 அடி உயர நாராயணனின் முக்கியச் சன்னதி, 7 அடி உயர புல்லாங்குழல் இசைக்கும் வேணுகோபாலன் சன்னதி மற்றும் யோக நரசிம்மர் சன்னதிகள் அமைந்துள்ளது.
# வீரநாராயணர் கோயில்

## கட்டிடக்கலை

போசளப் பேரரசர் இரண்டாம் வீர வல்லாளன், கிபி 1200ல் போசளர் கட்டிடக்கலை நயத்தில், பச்சை நிற சோப்புக்கல் பாறைகளால் கட்டப்பட்ட இக்கோயிலில் மூன்று கிருட்டிணன், நரசிம்மர் மற்றும் சன்னதிகள் உள்ளது.  
மூன்று சன்னதிகளும் கோபுரங்களுடன் கூடியது. பேளூரில் மற்றும் ஹளேபீடுவில் உள்ள கோயில்கள் நுண்ணிய அழகியச் சிற்பங்களுக்கும், வீரநாராயணர் கோயில் அழகியக் கட்டிடக் கலைக்கும் பெயர் பெற்றது.  
இக்கோயிலின் இரண்டு சன்னதிகளுக்கிடையே அமைந்த திறந்த வெளி மண்டபத்தில் 70 செவ்வகம் மற்றும் சதுர வடிவ அமைப்புகள் கொண்டுள்ளது.
இக்கோயில் வளாகத்தில் இரண்டு முடிய மண்டபங்களின் ஒன்றில் 36 செவ்வக அமைப்புகளும், ஒன்றில் 9 செவ்வக அமைப்புகளும் கொண்டுள்ளது. இக்கோயிலின் மூன்றாவது சன்னதி மிகவும் பழைமை வாய்ந்தது. பழைய சன்னதியின் சுவர்கள் பழைமையாக இருப்பினும், இதன் கூரைகள் அழகிய கட்டிட நயத்தில் உள்ளது.
இக்கோயில் வளாகம் 59 புஜைக்கான மணி வடிவ குவிமாடங்களுடன், பல தூண்களுடன் உள்ளது. கொண்டுள்ளது.  
இக்கோயிலின் இரண்டு புதிய சன்னதிகள் இரண்டு வேறுபட்ட அமைப்பில் கட்டப்பட்டுள்ளது. ஒரு சன்னதி விண்மீன் உருவில் அமைந்துள்ளது. இச்சன்னதியின் கோபுரக் கலசங்கள் அழகிய பானை வடிவத்தில் நிறுவப்பட்டுள்ளது. மூன்று சிறு அழகிய தளங்கள் கொண்ட கோபுரத்தில் இக்கலசங்கள் உள்ளது.  
கிருஷ்ணர் காளிங்கன் எனும் பாம்பின் தலை நின்று நர்த்தனம் புரியும் சிற்பம் மற்றும் கருடச் அழகிய நுண்ணிய வேலைபாடுகள் கொண்டது.
# டிரவிஸ் சின்னையா

**டிராவிசு ஜெரோமி லியன்துரு சின்னையா** (*Travis J. L. Sinniah*) இலங்கைக் கடற்படை அதிகாரி ஆவார். இவர் 2017 ஆகத்து மாதத்தில் இலங்கையின் 21-வது கடற்படைத் தளபதியாக இலங்கை அரசுத்தலைவரால் நியமிக்கப்பட்டார். இவர் முன்னதாக கிழக்கு மாகாண கடற்படைத் தளபதியாகப் பணியாற்றியிருந்தார்..
# டிரவிஸ் சின்னையா

## வாழ்க்கைக் குறிப்பு

கண்டியில் பிறந்த சின்னையா கண்டி திரித்துவக் கல்லூரியில் கல்வி கற்றார். 1982 இல் இலங்கைக் கடற்படையில் இணைந்து, 1986 இல் பிரித்தானிய ரோயல் கடற்படைக் கல்லூரில் பயிற்சி பெற்று பட்டம் பெற்றார்.
# டிரவிஸ் சின்னையா

## விருதுகள்

- வீர விக்கிரம விபூசண்
- ரண விக்கிரம பதக்கம்
- ரண சூர பதக்கம் (x3)
- உத்தம சேவா பதக்கம்
# ஆடுதுறை - 23 (நெல்)

**ஏ டி டீ - 23** (*ADT 23*) நெல் தமிழ் நாடு நெல் ஆராய்ச்சி நிறுவனத்தால் வெளியிடப்பட்டது. நல் விதைத் தேர்வு (*Pureline*) முறையில் இந்த இரகம் உருவாக்கப்பட்டது . இதன் சாகுபடி காலம் 120 நாட்கள் ஆகும். இது பாசனவசதி உள்ள வயல்களில் நன்கு வளரும்.
# ஆடுதுறை - 23 (நெல்)

## சிறப்பம்சம்

இதன் நிறம் சிகப்பாக இருக்கும். களர் நிலங்களில் தாங்கி வளரக்கூடியது. தஞ்சை மாவட்ட கடலோரப் பகுதிகளுக்கு ஏற்ற நெல் இரகமாகும்.
# ஆடுதுறை - 23 (நெல்)

## சாகுபடிக்கு ஏற்ற இடங்கள்

தமிழகம், மற்றும் பாண்டிச்சேரியிலும் நன்கு வளரக்கூடியது. அதனால் இப்பகுதிகளில் அதிகம் பயிரிடப்படுகிறது
# ஆடுதுறை - 23 (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# ஏய்சின் சோதனை

**ஏய்சின் சோதனை** (Hay's test) என்பது சிறுநீரில் உள்ள பித்தநீர் உப்புக்கள் இருப்பதை கண்டறிய பயன்படும் ஒரு வேதியியல் சோதனையாகும். இச்சோதனை ஏய்சு கந்தகப் பூ சோதனை என்ற பெயராலும் அழைக்கப்படுகிறது.
# ஏய்சின் சோதனை

### செய்முறை

ஒரு சோதனைக்குழாயில் மூன்று மில்லிலிட்டர் அளவுக்கு சிறுநீர் எடுத்துக்கொண்டு அதில் கந்தகத் தூள் தூவப்படுகிறது. கந்தகத் தூள் சோதனைக்குழாயின் அடிப்பகுதியில் மூழ்கினால் சோதனையின் முடிவு நேர்மறை என எடுத்துக் கொள்ளப்படுகிறது. பித்த உப்புக்கள் சிறுநீரின் பரப்பு இழுவிசையை குறைக்கும் என்பதால், கந்தகத் தூள் சோதனைக் குழாயின் அடிப்பகுதியில் மூழ்குவதற்குக் காரணமாகிறது.
# செலப் லா கணவாய்

**செலப் லா** (*Jelep La*) என்பது இந்தியாவின் சிக்கிம் மாநிலம் மற்றும் திபெத்திய சுயாட்சி பகுதி, சீனாவிற்கு இடையில் அமைந்துள்ள உயர்ந்த கணவாய் ஆகும். இதன் உயரம் 4,267 மீ அல்லது 13,999 அடி ஆகும். இது இந்தியா மற்றும் லாசா நகரை இணைக்கும் பாதையிம் அமைந்துள்ளது. இதன் நீளம் 46 மீ (151 அடி). செலப் லா கண்வாயிற்கு கீழே மென்மெச்சோ ஏரி அமைந்துள்ளது.  
செலப் லா என்பது திபெத்திய பெயர், இதன் அர்த்தம் அழகான சீரான கணவாய் ஆகும். இது இவ்வாறு அழைக்கப்பட காரணம் இது சிக்கிம் மற்றும் திபெத்திற்கு இடையே உள்ள எளிதான மற்றும் மிகவும் சீரான பாதையாகும்.  
இந்திய பக்கத்திலிருந்து செலப் லா செல்ல இரண்டு பாதைகள் உள்ளன, ஒன்று கேங்டாக் வழியாக மற்றொன்று கலிம்பாங் வழியாக செல்கிறது. பழமையான பாதையான கலிம்பாங் பாதை, கடந்த நூற்றாண்டில் கம்பளி மற்றும் விலங்கின் மென்மயிர் வர்த்தகத்தால் உள்ளூர் பொருளாதாரத்தை ஊக்குவித்தது. 1962-ல் சீனா-இந்தியா போருக்கு பிறகு இந்த கணவாய் மூடப்பட்டது. மேற்கு வங்கத்தின் வடக்கு பகுதியிலுள்ள பெதாங் நகரின் வழியே இந்த கணவாய் செல்கிறது.  
இக்கணவாயின் சுற்றுப்புறத்தில் பல குக்கிராமங்கள் சிதறி அமைந்துள்ளது. திபெத் பக்கத்தில் இக்கணவாய், திபெத் மேட்டுநிலத்தில் உள்ள சும்பி பல்லத்தாக்கிற்கு இட்டுச் செல்கிறது.
# செலப் லா கணவாய்

## வரலாறு

பழங்காலத்திலிருந்து செலப் லா கணவாய், இந்தியா மற்றும் திபெத்திற்கு இடையே வாணிபம் செழித்து காணப்பட்டதால், அதிக பயன்பாட்டில் இருந்தது. பிரித்தானிய அரசு இந்தியாவை தனிமைப்படுத்த தொடங்கியதும் 1884-ல் சிக்கிமை சுற்றி சாலைகளை அமைக்கத் துவங்கியது. திபெத்தியர்கள் இதை பயத்துடன் நொக்கினார்கள் மற்றும் 1886-ல் சிறிய திபத்திய ராணுவம், கணவாயின் சுற்றுப்புறப் பகுதியை கைப்பற்றியது. மே 1888-ல் பிரித்தானியர்களை தாக்கினார்கள் ஆனால் பிரித்தானிய அதிரடி படையால் துரத்தியடிக்கப்பட்டனர். பின்பு அதே வருடம் செப்டம்பரில் கணவாயின் சுற்றுப்புறப் பகுதியை தங்கள் கட்டுபாட்டிற்குள் கொண்டு வந்தனர். 13– வது தலாய் லாமா மங்கோலிய நாட்டிற்கு சென்று விட்டதால், திபெத்தியர்கள் மேல் பிரித்தானிய அரசு வர்த்தக ஒப்பந்தத்தை கட்டாயப்படுத்தியது.  
1947-ல் இந்திய சுதந்திர போராட்டத்திற்கு பிறகு, அப்போது மன்னர் ஆட்சியில் இருந்த சிக்கிம் தனித்துவாமான பாதுகாப்பு ஒப்பந்தத்திற்கு ஒத்துக்கொண்டது. பாதுகாப்பு மற்றும் வெளியுறவு விவகாரங்களை நிர்வகிக்கும் பொறுப்பையும் இந்தியாவிற்கு அளித்தது. 192-ல் நடைபெற்ற சீன-இந்திய போருக்கு பிறகு இந்த கணவாய் மூடப்பட்டது.
# விசால் சிக்கா

**விசால் சிக்கா** (Vishal Sikka) என்பவர் ஓர் இந்திய அமெரிக்கர். இன்போசிஸ் குழுமத்தின் முதன்மைச் செயல் அதிகாரியாகவும் மேலாண் இயக்குநராகவும் பதவியில் இருந்தவர். 2017 ஆகத்து 18 இல் அப்பொறுப்புகளிலிருந்து விலகினார். தற்போது இன்போசிசின் செயல் துணைத் தலைவராக அமர்த்தப்பட்டுள்ளார். 2017 ஆம் ஆண்டுக்குரிய மிகு அதிகாரம் கொண்ட மனிதர்களில் சிக்கா 32 ஆவது எண்ணில் உள்ளதாக இந்தியா டுடே கணித்துள்ளது.
இன்போசிசு குழுமத்தில் சேருவதற்கு முன்பு சாப் என்ற செருமானிய மென்பொருள் பன்னாட்டுக் குழுமத்தில் உயர் பதவிகளில் இருந்து 12 ஆண்டுகள் பணியாற்றினார். விசால் சிக்கா 2014 மே மாதத்தில் சாப் நிறுவனத்திலிருந்து விலகி2014 சூன் மாதத்தில் இன்போசிசு குழுமத்தில் சேர்ந்தார்
# விசால் சிக்கா

## பிறப்பும் படிப்பும்

விசால் சிக்கா இந்தியாவில் மத்தியப்பிரதேசத்தில் சாஜாப்பூர் என்ற ஊரில், ஒரு பஞ்சாபிக் குடும்பத்தில் பிறந்தார். இவரின் தந்தை இரயில்வே பொறியாளர் மற்றும் தாயார் ஆசிரியர் ஆவர். இவருக்கு ஆறு அகவை ஆகும் போது, இவரது குடும்பம் குசராத்து மாநிலத்தில், வடோதராவுக்குக் குடிபெயர்ந்தது அங்கு ரோசரி உயர்நிலைப் பள்ளியில் சிக்காபடித்தார். பின்னர் வடோதரா மகாராஜா சாயாஜிராவ் பல்கலைக் கழகத்தில் சேர்ந்துகணினிப் படிப்பு படிக்கத் தொடங்கியபோதிலும் இடையிலே விட்டு விட்டார். நியூயார்க்கில் உள்ள சைராகூஸ்
பல்கலைக்கழகத்தில் கணினியில் பட்டம் பெற்றார். 1996 இல் ஸ்டான்போர்ட் பல்கலைக்கழகத்தில்ஆய்வுப் பட்டம் பெற்றார்.
# கல்பாத்தி தீவு

**கல்பாத்தி தீவு** (*Kalpatti Island*) என்பது இந்தியாவின் லட்சத்தீவுகளில் உள்ள மனிதர்கள் வாழாத அகத்தி பவழத்தீவு ஆகும். அதிவேக விமானத்தை இறக்க, அருகில் உள்ள அகத்தி தீவின் விமான ஓடுப்பாதையை கல்பாத்தி தீவு வரை நீடிக்கும் திட்டம் உள்ளது. சுற்றுச்சூழல் காரணத்திற்காக இத்திட்டம் நிராகரிக்கப்பட்டது ஏனென்றால் முன்மொழியப்பட்ட ஓடுபாதை விரிவாக்கம் கடல் ஆமை குடியேற்றத்தின் வழியே திட்டமிடப்பட்டது.
# கல்பாத்தி தீவு

## நிர்வாகம்

கவாரத்தி தீவுக் கூட்டத்திலுள்ள அகத்தி நகரைச் சார்ந்த தீவு ஆகும்.
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

தமிழ் விக்கிப்பீடியா மற்றும் நூலக நிறுவனம் இணைந்து ஒரு முழுநாட் பட்டறை ஒன்றை மலையகத்தில் நிகழ்த்த திட்டமிடப்படுகிறது. மலையகத்தில் இது ஒரு முன்னோடி முயற்சி ஆகும். மேலும் தகவல்களுக்கு: https://groups.google.com/forum/#!forum/documenting_crafts_and_trades. இது இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல் செயற்திட்டத்தின் ஒரு பகுதியாக முன்னெடுக்கப்படுகிறது.
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## இடம், திகதி, நேரம்

- இடம்: தொண்டமான் தொழிற்பயிற்சி நிலையம், அட்டன், நுவரெலியா மாவட்டம் - கூகிள் வரைபடம்
- திகதி: **ஆகத்து 28, 2017, திங்கட் கிழமை**
- நேரம்: மு.ப 9.00 - பி.ப 5.00 (இலங்கை நேரம்)
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## ஒருங்கிணைப்பாளர்கள்

1. ப.விஜயகாந்தன் - ஆசிரியர் பொகவந்தலாவ
1. தனபாலசிங்கம் - ஊடகவியலாளர் - லிந்துலை
1. வே.இந்திரச்செல்வன் - ஆசிரியர் - நுவரெலியா
1. லுணுகலை ஸ்ரீ - எழுத்தாளர் - கொட்டகலை
1. ஜெயபிரசாத் - நோர்வூட்
1. சுப்பையா இராஜசேகரன் - ஆவணப்படுத்துனர் - வட்டகொடை
1. புஸ்பராஜ் - ஆசிரியர் - மஸ்கெலியா
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## பயிற்றுவிப்பாளர்கள்

- சஞ்சீவி சிவகுமார்
- செந்தில்குமரன்
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## உதவி

- பிரசாத் சொக்கலிங்கம்
- துலாஞ்சன்
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## பங்கேற்பாளர்கள்

1. எஸ்.துரைராஜ் - உதவிக்கல்விப்பணிப்பாளர் -ஹட்டன்
1. தி.சிவநேசன் - நாடகக் கலைஞர் - பொகவந்தலாவ
1. ஜீ.அண்டனி - கணிணி தொழில்நுட்பவியலாளர் - பொகவந்தலாவ
1. பி.சிங்கராயர் - ஆசிரியர் - பொகவந்தலாவ
1. ஜெ.மதிவாணன் - ஆசிரியர் - பொகவந்தலாவ
1. ரா.ரஜீவ்காந்தி - ஆசிரியர் - ஆலிஎல
1. கே.விஜயகுமார் - ஆசிரியர் - ஆலிஎல
1. கி.கார்திக் - புகைப்படக்கலைஞர் - பொகவந்தலாவ
1. ஏ.சந்திரமோகன் - ஆசிரியர் - ஹட்டன்
1. யோ.தனுஸ்கா - மாணவி - பொகவந்தலாவ
1. மா.கனோஜினி - மாணவி - பொகவந்தலாவ
1. சி.திலகேஸ்வரன் - மாணவன்- பொகவந்தலாவ
1. ஜே.பிரியந்தன் - மாணவன் - நோர்வூட்
1. சா.சதீஸ்குமார் - ஊடகவியலாளர் - பொகவந்தலாவ
1. கே.விமலநாதன் - ஆய்வாளர் (நாட்டுப்புறவியல்) - பதுைள
1. சுப்பையா கமலதாசன் - இணைப்பாளர் (புதிய கிராமங்கள் அமைச்சி) - கொழும்பு
1. ஸ்டாலின் சிவஞானஜோதி - ஆசிரியர் - ஹட்டன்
1. எஸ்.சிமியோன் - கணிணி தொழில்நுட்பவியலாளர் - கொழும்பு
1. கோ.திலிகுமார் - ஆசிரியர் - பத்தனை
1. ரொ.பெசில்பேனட் - மாணவன் - பொகவந்தலாவ
1. சா.சஞ்ஜீவகுமார் - மாணவன் - பொகவந்தலாவ
1. எஸ்.ராமதாஸ் - புகைப்படக்கலைஞர் - பொகவந்தலாவ
1. ஆர்.உமேஸ்நாதன் - ஆசிரியர் - காசல்ரி
1. சுபோதினி - பணிப்பாளர் (சிறுவர் உரிமைகள - கொட்டகலை
1. அருணாசலம் லெட்சுமணன் - ஆசிரியர் - நாவலபிட்டி
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## நிகழ்ச்சி நிரல் (வரைவு)

- அறிமுகமும் கருத்துர்ப்பும் - பங்கேற்பாளர்களின், ஒருங்கிணைப்பாளர்களின் எதிர்பார்ப்புக்கள், பட்டறையின் இலக்குகள் (9:00 - 9:30)  
**தமிழ்க் கணிமை** (9:30 - 10:30)
- தமிழ்க் கணிமை அறிமுகம்
- செயற்பயிற்சி: தமிழ் தட்டச்சு, தமிழ் எழுத்துரு மாற்றம் - Tamil Typing, Tamil Font Conversion  
தேனீர் இடைவேளை: 10:30 - 10:45  
**தமிழ் விக்கி** (10:45 - 12:30)
- தமிழ் விக்கி அறிமுகம்
- செயற்பயிற்சி: விக்கி Edit-a-thon - https://en.wikipedia.org/wiki/Wikipedia:How_to_run_an_edit-a-thon
- செயற்காட்சி: commons.wikimedia.org/ - படம் பதிவேற்றுவது எப்படி?  
மதிய இடைவேளை (12:30 - 1:30)  
**ஆவணப்படுத்தல்** (1:30 - 3:30)
- நூலக நிறுவனம் அறிமுகம்
- தொழிற்கலைகள் செயற்திட்ட அறிமுகம்
- ஆவணகம் செயற்காட்சி (Demo) - (பல்லூடகம், உள்ளடக்க வகைகள், மீதரவு, பதிவேற்றுவது எப்படி?)
- காப்புரிமைகள் தொடர்பான விழிப்புணர்வு - Creative Commons License
- செயற்பயிற்சி: படங்கள் எடுத்தல், வாய்மொழி வரலாறு பதிவுசெய்தல்  
தேனீர் இடைவேளை: 3:30 - 3:45  
**எண்ணிம கற்றல் வளங்கள்** (3:45 -5:00)
- SERVE Foundation அறிமுகம்
- எண்ணிம கற்றல் வளங்கள் - செந்தில்
- தானே கற்றல் ஊடாட்டல் மென்பொருள் (Self-learning Interactive Software) செயற்காட்சி - செந்தில்  
**கள ஆவணப்படுத்தல்**/**கலந்துரையாடல்** (இடை வேளையிலும் இது முன்னெடுக்கப்படலாம்)
- செயற்பயிற்சி: ஹட்டன் இல் கள ஆவணப்படுத்தல் (வாய்ப்புக் கிடைத்தால்)
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## பட்டறை விபரம்

மலையக பயிற்சிப் பட்டறை நிகழ்வுகள் தொண்டமான் தொழிற்பயிற்சி நிறுவனத் தலைவர் திரு.விஜயசுரேஷ் மற்றும் ஹட்டன் கல்விப்பணிமனையின் உதவிக் கல்விப் பணிப்பாளர் திரு. துரைராசா ஆகியோரின் முன்னிலைப் பங்கேற்புடன் ஆரம்பமானது. சுமார் 36 பங்குபற்றுனர்கள் பங்கேற்றனர்.  
ஆரம்ப செயலரங்கு ஒன்றுகூடல் அரங்கில் நடைபெற்றது. ஒருங்கிணைப்பாளர் ப.விஜயகாந்தன் நிகழ்வின் அறிமுகக் குறிப்பினை வழங்கினார். பங்குபற்றுனர்களின் கருத்துதிர்ப்புகளைத் தொடர்ந்து சஞ்சீவி சிவகுமார் விக்கிப்பீடியா, நூலகம் மற்றும் இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல் குறித்த அறிமுகத்தை செய்தார். தொடர்ந்து சேவ் பவுண்டேசன் நிகழ்ச்சித்திட்ட இணைப்பாளர் திரு செந்தில் தமிழில் கிடைத்தகு கல்வி வளங்கள் குறித்த அறிமுகத்தை வழங்கினார்.  
தொடர்ந்து கணினி அறையில் செயன்முறை பயிற்சி நடைபெற்றது. விக்கிப்பீடியாவில் கட்டுரை தொகுத்தல் பல்லூடக ஆவணங்களை தொகுத்தல் குறித்து பயிற்சி அளிக்கப்பட்டது. கணினி இணைப்பு பலவீனமாக இருந்தமையால் மெதுவாகவே நகர முடிந்தது. ஆவணகத்தில் தொகுப்பு செய்யப்படும் முறையும் விளக்கப்பட்டது. தொடர்ந்து இணையவழிக்கல்வி வளங்களின் தேடல் மற்றும் பயன்பாடுகள் பற்றி செந்தில் அவர்களின் செயன்முறைப் பயிற்சி இடம் பெற்றது. பதிப்புரிமை மற்றும் படைப்பாக்கப் பொதுமம் பற்றிய அறிமுகமும் செய்யப்பட்டன.
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## பட்டறையை ஒழுங்குபடுத்தல் - பணிகள்

இணைய வழி கலந்துரையாடலின் பின்னர் ஆகஸ்ட் எட்டு, 2017 அன்று மலையகத்தில் பட்டறை நடாத்துவதற்கு தீர்மானிக்கப்பட்டது. ஒருங்கிணைப்புக் குழு பங்கேற்பாளர்கள் பட்டியைல தாயாரித்தது. பட்டறை நடத்துவதற்கான இடமாக தொண்டமான் தொழிற்பயிற்சி நிலையத்தினை சுப்பையா கமலதாசன் ஏற்பாடு செய்துதவினார்.
# விக்கிப்பீடியா:ஆகஸ்ட் 28, 2017 மலையக விக்கிப்பீடியா - நூலகம் பட்டறை

## பாதீடு

| இல | செலவு விபரம் | தொகை |
| --- | --- | --- |
| 1 | தங்குமிடம் | 6000.00 |
| 2 | தேனீர் மற்றும் உணவு | 9640.00 |
| 3 | போக்குவரத்து கொடுப்பனவு | 13800.00 |
| 4 | காகிதாதிகள் | 1435.00 |
| 5 | புகைப்படக் கருவி வாடகை | 6000.00 |
| 6 | இணைய கொடுப்பனவு | 2500.00 |
| 7 | ஏனைய செலவுகள் | 3498.00 |
| மொத்தம் | 42873.00 | } |
# சிலிகான் டைசல்பைடு

**சிலிக்கான் சல்பைடு **(Silicon sulfide) SiS<sub>2</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். சிலிக்கான் டை ஆக்சைடைப் போல இந்தப் பொருளும் ஒரு பலபடி<nowiki/>த்தன்மை வாய்ந்ததாகும். ஆனால் இது மற்ற சிலிக்காவின் வடிவங்களைக் காட்டிலும் முற்றிலும் வேறுபட்ட 1-பரிமாண வடிவத்தைக் கொண்டுள்ளது.
# சிலிகான் டைசல்பைடு

## தொகுப்புமுறை, அமைப்பு, மற்றும் பண்புகள்

இச்சேர்மமானது கந்தக<nowiki/>த்தையும், சிலிக்கானை<nowiki/>யும் வெப்பப்படுத்துவதன் மூலமாக அல்லது SiO<sub>2</sub> மற்றும் Al<sub>2</sub>S<sub>3</sub> இவற்றுக்கிடையேயான பரிமாற்ற வினையின் மூலமாகவோ தயாரிக்கப்படலாம். இந்தச் சேர்மமானது முனையங்களில் பகிர்ந்து கொள்ளப்பட்ட நான்முகி, Si(μ-S)<sub>2</sub>Si(μS)<sub>2</sub> ஆகியவற்றைக் கொண்ட சங்கிலியமைப்பைக் கொண்டுள்ளது.  
மற்ற சிலிக்கான் கந்தக சேர்மங்களைப் போல (உ.ம்., பிஸ்(டிரைமெதில்சிலைல்)சல்பைடு) SiS<sub>2</sub> எளிதில் நீராற்பகுக்கப்பட்டு H<sub>2</sub>S ஐ வெளியிடுகிறது. திரவ அம்மோனியாவில் இச்சேர்மம் இமைடு Si(NH)<sub>2</sub> மற்றும் NH<sub>4</sub>SH ஐத் தருகிறது. ஆனால், தற்போதைய ஆய்வு முடிவு ஒன்று படிக நான்முகி வடிக தயோசிலிகேட்டு எதிரயனியைக் (SiS3(NH3)) கொண்டுள்ள (NH<sub>4</sub>)<sub>2</sub>[SiS<sub>3</sub>(NH<sub>3</sub>)]·2NH<sub>3</sub> விளைபொருளாகக் கிடைப்பதாகத் தெரிவிக்கிறது.SiS<sub>3</sub>(NH<sub>3</sub>).  
எத்தனால் உடனான வினையானது அல்காக்சைடு, டெட்ராஎதில்ஆர்த்தோசிலிகேட்டு மற்றும் ஐதரசன் சல்பைடைத் (H<sub>2</sub>S) தருகிறது. சோடியம் சல்பைடு, மக்னீசியம் சல்பைடு மற்றும் அலுமினியம் சல்பைடு உடனான வினைகளானவைதயோசிலிகேட்டுகளைத் தருகின்றன.  
அண்டத்தில் குறிப்பிட்ட விண்மீன்களுக்கிடையேயுள்ள பொருட்களில் SiS<sub>2</sub> காணப்படுவதாக அறியப்படுகிறது.
# வழுக்களின் வகைகள்

தமிழில் **வழு** என்பது மனிதன் ஒருவன் தன் கருத்தைப் பிறருக்குத் தெரிவிக்கும் முயற்சியில் ஈடுபடும்போது இலக்கண முறையின்றிப் பேசுவதும், எழுதுவதும் வழு எனப்படும்.  
வழு எட்டு வகைப்படும்.அவையாவன:
# வழுக்களின் வகைகள்

### வழு வகைகள்

- **திணை வழு** - எ.கா -என் அத்தை வந்தது.  
- **பால் வழு** - எ.கா -கோவலன் வந்தாள்.  
- **இட வழு** - எ.கா - கமலா சிரித்தாய்.  
- **காலவழு** - எ.கா - கரிகாலன் நேற்று வருவான்.  
- **வினா வழு** - கன்று ஈன்றது எருதுவா? பசுவா?.  
- **விடை வழு** - எ.கா -நாளை பள்ளி திறக்கப்படுமா என்ற வினாவிற்குப் பேருந்து பழுதடைந்து விட்டது எனக் கூறுவது விடை வழு.  
- **மரபு வழு** - எ.கா - சிங்கம் பிளிறும்.  
- **எண் வழு** - குயில்கள் கூவியது (இதனை ஒன்றன் பால் அல்லது பலவின் பால் என்ற அடைப்படையில் நோக்கப்பட்டு வழு ஏழு வகை எனவும் குறிப்பிடுவர்.
# வழுக்களின் வகைகள்

## கருவி நூல்கள்

நன்னூல் - உலகத் தமிழாராய்ச்சி மையப் பதிப்பு  
சமச்சீர் 9 வகுப்பு இரண்டாம் பருவம் பக்க எண் 20
# நீர் விலக்கு விளைவு

**நீர் விலக்கு விளைவு **(Hydrophobic effect) என்பது முனைவுறும் தன்மையற்ற பொருட்களை நீர்க்கரைசலில் திரட்டுவதற்கும் மற்றும் நீரின் மூலக்கூறுகளை நீக்குவதற்கும் வேதியியல் பொருள்களால் வெளிப்படுத்தப்படும் ஒரு போக்கு ஆகும். இது நீர் மற்றும் முனைவற்ற தன்மை கொண்ட பொருட்களைத் தனியாகப் பிரித்தலை விவரிக்கிறது. இப்பண்பானது, தண்ணீரின் மூலக்கூறுகளுக்கிடையில் ஐதரசன் பிணைப்புகளை அதிகரித்து, மேலும் தண்ணீர் மற்றும் முனைவுத்தன்மையற்ற மூலக்கூறுகளுக்கிடையேயான தொடும் பரப்பைக் குறைக்கிறது.  
நீர் விலக்கு விளைவானது, எண்ணெய் மற்றும் நீர் இவற்றின் கலவையை அதன் இரண்டு கூறுகளாக பிரிப்பதற்கான காரணமாக அமைகிறது. செல் சவ்வுகள் மற்றும் வெசிக்கிள்கள் உருவாக்கம், புரத மடிப்பு, புரத சவ்வுகளை முனைவுத்தன்மையற்ற கொழுமிய சூழல் மற்றும் புரதக்கூறு அளவிலான சிறு மூலக்கூறு சேர்க்கைகளில் உட்செருகுதல் போன்ற உயிரியல் தொடர்புடைய விளைவுகளுக்கும் நீர் விலக்கு விளைவானது காரணமாக அமைகிறது. ஆகவே, நீர் விலக்கு விளைவானது உயிர் வாழ்தலுக்கும் அவசியமானதாக உள்ளது. இந்த விளைவைத் தருகின்ற அல்லது ஆட்படுகின்ற பொருட்கள் நீர்விலக்கிகள் (hydrophobes) என அழைக்கப்படுகின்றன.
# மால்கம் கிளாட்வெல்

**மால்கம் கிளாட்வெல்** (Malcolm Timothy Gladwell 3 செப்டம்பர் 1963) கனடாவைச் சேர்ந்த ஆங்கில எழுத்தாளர், இதழாளர், நூலாசிரியர், மற்றும் பேச்சாளர் ஆவார். 1996 முதல் தி நியூ யார்க்கர் என்ற ஆங்கில செய்தித்தாளில் பணியாற்றும் எழுத்தாளராக இருந்து வருகிறார். ஐந்து நூல்களை எழுதியுள்ளார். அவை அனைத்தும் தி நியூ யார்க் டைம்ஸ் பட்டியல் படி அதிகமாக விற்பனையாகின்றன. 'ரிவிசனிஸ்ட் இஸ்டரி' என்ற பெயரில்தொடர் ஒலி உரையாடல் நிகழ்ச்சியை நடத்தி வருகிறார்.
# மால்கம் கிளாட்வெல்

## எழுதிய நூல்கள்

- அவுட்லையர்ஸ்
- பிலிங்க்
- தி டிப்பிங் பாய்ன்ட்
- டேவிட் அண்ட் கோலியாத்
- வாட் தி டாக் சா
இவற்றில் டேவிட் அண்ட் கோலியாத் என்ற நூலையும் பிலிங்க் என்ற நூலையும் சித்தார்த்தன் சுந்தரம் என்பவர் தமிழில் மொழியாக்கம் செய்துள்ளார்.
# மால்கம் கிளாட்வெல்

## விருதுகளும் பட்டங்களும்

- 2005 ஆம் ஆண்டில் 100 செல்வாக்கு மிகுந்த நபர்களில் மால்கம் கிளாட்வெல் ஒருவர் என டைம் இதழ் அறிவித்தது.
- 2007 இல் அமெரிக்கன் சமூகவியல் கசகம் சமூக சிக்கல்களை ஆய்வு செய்து எழுதுவதில் சிறந்தவர் என முதல் விருது வழங்கிச் சிறப்பித்தது.
- 2007 இல் வாட்டர்லூ பல்கலைக் கழகத்தின் மதிப்புறு பட்டம் வழங்கப்பட்டது
- 2011 இல் டோரோண்டோ பல்கலைக்கழக்த்தின் மதிப்புறு பட்டம் வழங்கப்பட்டது.
# பள்ளத்தாக்கு நோக்கு முனை, ஊட்டி

**பள்ளத்தாக்கு நோக்குமுனை **(Valley View) என்பது இந்தியாவில், தமிழ்நாட்டில் உதகமண்டலத்தில் அமைந்துள்ள சுற்றுலாத் தலமாகும். இது உதகை-குன்னூர் தேசிய நெடுஞ்சாலை 67 இல் (NH 67) உதகை பேருந்து நிலையத்திலிருந்து 4 கிலோமீட்டர் தொலைவில் (2.5 மைல்) அமைந்துள்ளது. இந்த இடமானது, நீலகிரி மக்களவைத் தொகுதியின் 5 வது வார்டில் உள்ளது. இந்த இடம் கேத்தி பள்ளத்தாக்கின் கண்ணைக்கவர்ந்திழுக்கும் காட்சியினைப் பார்க்க வசதியான இடமாக உள்ளது. மேலும் உதகமண்டலத்தில் உள்ள முக்கிய சுற்றுலா மையமாகவும் விளங்குகிறது. பள்ளத்தாக்கின் காட்சியானது தென்னிந்தியாவின் சுவிட்சர்லாந்து எனக் கருதப்படும் அளவுக்குப் புகழ் பெற்று விளங்குகிறது. இந்த பள்ளத்தாக்கானது மைசூர் தக்காணப் பீடபூமி<nowiki/>யிலிருந்து கோயம்புத்துார் சமவெளி வரைக்குமாக நீள்கிறது. இந்தப் பள்ளத்தாக்கானது உலகின் மிகப்பெரிய பள்ளத்தாக்குகளுள் ஒன்றாகும்.
# பெருந்துறை சோழீசுவரர் கோயில்

**சோழீஸ்வரன் கோயில்** என்பது இந்தியாவி்ன், தமிழ்நாட்டின், ஈரோடு மாவட்டம், பெருந்துறையின் புறநகர்ப் பகுதியில் அமைந்துள்ள ஒரு சிவன் கோயில் ஆகும்.
# நண்பகலை அறியும் கருவி

**நண்பகலை அறியும் கருவி** அல்லது **இரட்டை பிம்பம் பார்க்கும் கருவி** (*dipleidoscope*) என்பது துல்லியமாக நண்பகலை கணிக்கஉதவும் ஒரு கருவியாகும். இதன் பெயர் கிரேக்கமொழியிலிருந்துபெறப்பட்டது. இக்கருவி, சிறிய தொலைநோக்கி மற்றும் முப்பட்டகத்தைக் கொண்டுள்ள அமைப்பாகும். இது சூரியனின் இரட்டை பிம்பங்களை உருவாக்கும். இந்த இரண்டு பிம்பங்களும் ஒன்றுடன் ஒன்று பொருந்தும் நேரம், துல்லியமான நண்பகலைக்குறிக்கும். இக்கருவி பத்து விநாடிகளுக்குள் உண்மையான நண்பகலை நிர்ணயிக்கும் திறன் கொண்டது.  
19ஆம் நூற்றாண்டின் முதல் பாதியில் நண்பகலை அறியும் கருவியை ஜியோவன்னி பாட்டிசுட்டா அமிசி முதலில் கண்டறிந்தார்.  
1830ல் லண்டன் நகரைச் சேர்ந்த எட்வர்ட் ஜான் டெண்ட் கால அளவி மற்றும் கடிகார தயாரிப்பாளர். இவர் சூரியனின் இயக்கத்தின் அடிப்படையில் காலத்தைக் கணிக்கும் கடிகாரத்தை வடிவமைத்தார். (ஆனால் 1690 ஆம் ஆண்டில் ஓலே ரோமரால் உருவாக்கப்பட்ட கால நோக்கி மிகவும் சிக்கலானதாகவும் விலையுயர்ந்ததாகவும் இருந்தது).  
1840 களில் நிழலைப் பயன்படுத்திச் செயல்படும்
கருவிக்கு பதிலாக எதிரொளிப்பை பயன்படுத்தி
செயல்படும் கடிகாரத்தை வடிவமைத்தார்.
இரண்டு ஆண்டுகள் உழைப்பிற்குப்பின் புதிய கடிகாரத்தை வடிவமைத்து, அதற்கு காப்புரிமையும் பெற்றார் (காப்புரிமை எண் 9793).
இந்தக் கருவியை சூரியன் மற்றும் சந்திரனின் ஒளியில் பயன்படுத்தும் வகையில் அமைக்கப்பட்டுள்ளது சிறப்பாகும். 1851 ல் நடைபெற்ற பெரிய பொருட்காட்சியில் காட்சிப்படுத்தப்பட்டது.
# மெல்பேர்ண் வானூர்தி நிலையம்

| stat4-header = சமூக தாக்கம் (2012)
| stat4-data =
**மெல்பேர்ண் வானூர்தி நிலையம்** (*Melbourne Airport*; , ஆத்திரேலியாவில் உள்ள சுங்கத்தீர்வு மற்றும் பன்னாட்டு நிலை பெற்ற வானூர்தி நிலையம் ஆகும். இது விக்டோரியா மாநிலத் தலைநகர் மெல்பேர்ணில் அமைந்துள்ளது. 1970-இல் அருகிலிருந்த எசென்டென் வானூர்தி நிலையத்திற்கு மாற்றாக பன்னாட்டு முனையமாக இது துவங்கப்பட்டது. இந்நிலையம், மெல்பேர்ண் நகரத்திலிருந்து 23 கி.மீ. தொலைவில் அமைந்துள்ளது.
# மெல்பேர்ண் வானூர்தி நிலையம்

## வரலாறு

இவ்வானூர்தி நிலையம் துவங்குவதற்கு முன் எசென்டன் வானூர்தி நிலையம் தான் மெல்பேர்ண் நகரின் தலையாய நிலையமாக செயல்பட்டு வந்தது. பயணிகள் வருகை அதிகரிப்பால் 1950ல் எஸ்சாண்டன் நிலையம் பன்னாட்டு முனையமாக தரம் உயர்த்தப்பட்டது. 1950களின் இடையில் பன்னாட்டு விமானங்களை கையாள முனையத்தை விரிவுபடுத்தும் நடவடிக்கைகள் மேற்கொண்டனர். ஆனால் நகரின் மையத்தில் நிலையம் இருந்ததால், அதனைச் சுற்றி குடியிருப்புகளும் ஆக்கிரமிப்புகளும் பன்மடங்கு பெருகியிருந்தன. இதனை அகற்றிவிட்டு நிலையத்தை விரிவுபடுத்துவது முடியாத காரியமாக உணர்ந்தனர்.  
எசென்டன் நிலையத்திற்கு மாற்றாக வேறு இடத்தினை தேர்வு செய்ய 1958ம் ஆண்டு பிப்ரவரி மாதம் தனி குழு ஒன்று உருவாக்கப்பட்டது.. இறுதியில் 1959ம் ஆண்டு மெல்பேர்ண் நகரின் அருகே 5,300 எக்டேர் பரப்பளவில் தளமரைன் என்ற இடத்தைத் தேர்வு செய்தது ஆஸ்திரேலிய அரசு.. 1959ம் ஆண்டு மே மாதம் தளமரைனில் புதிய வானூர்தி நிலையம் அமைப்பதாக அன்றைய பிரதமர் இராபர்ட் மென்சிஸ் அறிவித்தார். இதற்காக 1962-இல் ஐந்தாண்டுத் திட்டம் ஒன்று உருவாக்கப்பட்டு $45&nbsp;மில்லியன் செலவில் கட்டப்படும் என அறிவிக்கப்பட்டது.  
விமான நிலையப் பணிகள் முழுமையடைந்து 1970ம் ஆண்டு சூலை 1ம் நாள் அன்றைய பிரதமர் ஜான் கார்ட்டன் திறந்து வைத்தார். இதன் மூலம் மெல்பேர்ண் பன்னாட்டு வானூர்தி முனையமாக 20 ஆண்டுகள் செயல்பட்டு வந்த எசென்டன் நிலையத்தில் சேவை முடிவிற்கு வந்தது. இருந்தும் 1971ம் ஆண்டு சூன் மாதம் 26ம் நாள் வரை எசென்டென் வானூர்தி நிலையம் உள்நாட்டுப் போக்குவரத்திற்காக செயல்பட்டு வந்தது. புதிய வானூர்தி நிலையம் செயல்படத்துவங்கிய முதலாம் ஆண்டில் ஆறு பன்னாட்டு வானூர்திகளோடு மொத்த வெளிநாட்டுப் பயணிகள் வருகை 155,275 ஆக பதிவாகியது.
# காபி (இராகம்)

**காபி** (*Kapi*) கரகரப்பிரியா இராகத்தின் ஜன்னிய இராகங்களுள் ஒன்றாகும். ஆண்பால் ராகமாக கருதப்படும் காபி, மாலை வேளைக்கு ஏற்ற ராகமாகும்.
# காபி (இராகம்)

## உருப்படிகள்

- கிருதி : ஜோ ஜோ ஜோ... : புரந்தரதாசர்
- கிருதி : இந்த சௌக்யமனி... : தியாகராஜர்
- கிருதி : வீர ஹனுமதே... : முத்துசாமி தீட்சிதர்
# காபி (இராகம்)

## திரையிசைப் பாடல்கள்

காபி இராகத்தில் அமைந்த சில திரையிசைப் பாடல்கள்:  
- *" தியானமே எனது... "* - அசோக்குமார்
- *" எல்லோர்க்கும் எளிது "* - ருக்மாங்கதன்
# Module:Location map/data/Australia Victoria

return {
name = 'Victoria',
top = -33.8,
bottom = -39.3,
= 140.6,
= 150.3,
image = 'Australia Victoria location map.svg',
image1 = 'Australia Victoria relief location map.jpg',
image2 = 'Australia Victoria location map blank.svg',
image3 = 'Australia Victoria relief location map blank.png'
}
# பாவக்காய் மண்டபம்

**பாவாக்காய் மண்டபம்** என்பது மதுரை வில்லாபுரத்தில் அமைந்துள்ள கோயில் மண்டபம் ஆகும். இங்கு சித்திரைத் திருவிழாவின் நான்காம் நாள் விழா நடைபெறுகிறது. திருவிழாவின் நான்காம் நாள் காலையில் மீனாட்சியம்மன் கோயிலிருந்து,
மீனாட்சியம்மன், சோமசுந்தேரஸ்வர் சிலைகள் தங்கப்பல்லக்கில் புறப்பட்டு, கிழக்கு சித்திரை வீதி, தெற்காவனி மூல வீதி, மறவர் சாவடி, சின்னக்கடைத் தெரு, தெற்கு வாசல் வழியாக வில்லாபுரத்தில் உள்ள பாவாக்காய் மண்டபத்திற்கு கொண்டு வரப்படுகின்றன.  
பாவாக்காய் மண்டகப்படியில் சிறப்பு அபிசேகங்கள் முடிந்த பின் பட்டுத் துணிகளால் அலங்கரிக்கப்படும். பின்னர் மாலையில் மீனாட்சியம்மனும், சுந்தரேஸ்வரரும் மீண்டும் தங்கப்பல்லக்கில் புறப்பட்டு, இரவு ஒன்பது மணிக்கு மதுரை மீனாட்சியம்மன் கோயிலில் எழுந்தருளுகின்றனர்.
# யஷ்பால் ஜெயின்

**யஷ்பால் ஜெயின்** (*Yashpal Jain*) இந்திய எழுத்தாளர்களில் ஒருவர் ஆவார். இவர் 1912 ஆம் ஆண்டு செப்டம்பர் 1 அன்று உத்தரப் பிரதேச மாநிலத்தின் அலிகார் மாவட்டத்தில் விஜய்காரில் பிறந்தார். குழந்தைகள் புத்தகங்கள் உட்பட பல புத்தகங்களை வெளியிட்டுள்ளார். அஜந்தா எல்லோரா, அகிம்சா, இந்தியாவின் தவறான ஆயுதம் மற்றும் புனித யாத்ரீகர்கள் இவைகள் அவரது குறிப்பிடத்தக்க படைப்புகள் ஆகும். இந்திய அரசாங்கம் 1990 ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை அவருக்கு வழங்கியது..2000 ஆம் ஆண்டில் அவர் இறந்தார்.
# அருணா மிஸ்ரா

**அருணா மிஸ்ரா** (Aruna Mishra) ஒரு இந்தியப் பெண் குத்துச்சண்டை வீரர் ஆவார். 2004 ஆம் ஆண்டு நார்வேயில் நடைபெற்ற உலக அளவிலான போட்டியில் தங்கமும் மற்றும் மூத்தவர்களுக்கான 10 வது மற்றும் 11 வது தேசிய அளவிலான போட்டியில் தங்கமும் மிஸ்ரா வென்றார்.
# அஸ்வினி நாச்சப்பா

**அஸ்வினி நாச்சப்பா** (*Ashwini Nachappa*; பிறப்பு அக்டோபர் 21, 1967 ) கர்நாடக மாநிலத்தைச் சேர்ந்த ஒரு முன்னாள் தடகள விளையாட்டு வீரரும் இந்திய திரைப்பட நடிகையுமாவார். 1980 களின் துவக்கத்தில் தடகளப் போட்டிகளில் புகழ் பெற்றவர்; இரண்டு வெவ்வேறு சந்தர்ப்பங்களில் பி. டி. உஷாவை வென்றுள்ளார். அமெரிக்கத் தடகள வீராங்கனையான பிளோஜோவுடன் (FloJo) ஒப்பிட்டு, ”இந்தியாவின் பிளோஜோ என அழைக்கப்படுகிறார். 1988 ஆம் ஆண்டில் அருச்சுனா விருது பெற்றார்.
ஒரு குறிப்பிடத்தக்க சமூக செயற்பாட்டாளரும் கல்வியியலாளருமாவார்.
# அஸ்வினி நாச்சப்பா

## சாதனைகள்

மூன்று தெற்காசிய கூட்டமைப்பு விளையாட்டுகளில் இந்தியாவின் சார்பாக கலந்துகொண்டு அவர் பெற்ற வெற்றிகள்: 1984 இல் நேபாளத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1986 இல் வங்காள தேசத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1988 பாக்கிஸ்தானில் நடத்தப்பட்ட தெற்காசிய விளையாட்டுப் போட்டியில் 3 தங்க பதக்கங்கள். இரண்டு ஆசிய விளையாட்டுக்களில் அவர் கலந்து கொண்டார். 1986 ஆம் ஆண்டில் தென் கொரியாவில் நடைபெற்ற ஆசிய விளையாட்டுப் போட்டிகளில் நீளம் தாண்டுதலில் 6 வது இடத்தினைப் பிடித்தார். 1990 இல் சீனாவின் பெய்ஜிங்கில் நடைபெற்ற ஆசிய விளையாட்டுப் போட்டிகளில் 4 × 100 மீ தொடர் ஓட்டத்தில் வெள்ளி பதக்கம் வென்றுள்ளார்). அவர் இரண்டு உலக வாகையர் போட்டிகளில் இந்தியாவிற்காக விளையாடினார் (ரோம் நகரில் 1987 மற்றும் 1991 ஆம் ஆண்டில் டோக்கியோவில்; அவர் இரண்டு சந்தர்ப்பங்களிலும் 4 × 400 மீ தொடர் ஓட்டம் உறுப்பினராக இருந்தார்).
# அஸ்வினி நாச்சப்பா

## சினிமா

”அஸ்வினி” என்ற பெயரில் அவரது சொந்த வாழ்க்கைத் திரைப்படம் உட்பட்ட, சில தெலுங்குத் திரைப்படங்களில் நடித்துள்ளார். ”அஸ்வினி” திரைப்படத்தில் அவருக்கு சிறந்த நடிகைக்கான மாநில நந்தி விருது கிடைத்துள்ளது.
# அஸ்வினி நாச்சப்பா

## சினிமா

### நடித்த திரைப்படங்கள்

- அஸ்வினி (1991)
- இன்ஸ்பெக்டர் அஸ்வினி (1993)
- ஆதர்சம் (1993)
- மிஸ் 420 (1995)
- ஆண்டர்ரூ ஆன்டரே (1996)
# நன்செய் இடையாறு எயிலிநாதர் கோயில்

**எயிலிநாதர் கோயில் ** தமிழ்நாட்டில் நாமக்கல் மாவட்டம் [நன்செய் இடையாறு]] என்னும் ஊரில் அமைந்துள்ள சிவன் கோயிலாகும்.
# நன்செய் இடையாறு எயிலிநாதர் கோயில்

## அமைவிடம்

காவிரி ஆறுக்கும், திருமணிமுத்தாறுக்கும் இடையில் அமைந்துள்ள செழிப்பான ஊர் என்பதால் "நன்செய் இடையாறு' என்று இவ்வூர் பெயர் பெற்றுள்ளது.
# நன்செய் இடையாறு எயிலிநாதர் கோயில்

## காலம்

இந்தக் கோயில் கி.பி.10ஆம் நூற்றாண்டில் கட்டப்பட்டதாகக் கூறப்படுகிறது.
# லுங்கலாசா லா கணவாய்

**லுங்கலாசா லா** (*Lachulung La*) அல்லது **லாசுலுங் லா** என்பது இந்தியாவின் சம்மு காசுமீர் மாநிலத்தில் லே – மணாலி நெடுஞ்சாலையில் அமைந்துள்ள ஒரு மலைக் கணவாய் ஆகும். இது லே – மணாலி நெடுஞ்சாலையில் சார்சு-விலிருந்து 54 கி.மீ மற்றும் பேங்- கிலிருந்து 24 கி.மீ தொலைவிலும் உள்ளது.  
இது இந்தியாவில் மிகவும் எளிதாக கடந்து செல்லக்கூடிய கணவாய்களுள் ஒன்றாகும். எனினும் மிகவும் உயரமான இடத்தில் இருப்பதால் மலையேறுபவர்கள் மூச்சு திணறலால் பாதிக்கப்பட வாய்ப்புள்ளது.
# மைதிலி சங்கீதம்

***மைதிலி சங்கீதம்*** அல்லது **மைதிலி இசை** (*Maithili Music*) என்பது இந்தியத் துணைக்கண்டத்தின் மிகப் பழமையான இசை வகைகளில் ஒன்றாகும். இவ்விசை, மிதிலையில் தோன்றியது. இந்தியத் துணைக்கண்டத்தின் நிலவியல், கலாச்சாரப் பகுதியான மிதிலை பிரதேசமானது, கிழக்கில் மகானந்தா ஆறு, தெற்கில் கங்கை ஆறு, மேற்கில் நேபாளத்தின் [[கண்டகி ஆறு, நேபாளம்|கண்டகி ஆறு, வடக்கில் இமயமலை அடிவாரம் ஆகியவற்றால் சூழப்பட்டுள்ள பிரதேசமாகும். இது பீகார், சார்க்கண்டு ஆகிய இந்திய மாநிலங்களின் ஒரு பகுதியாகவும்நேபாளத்தின் கிழக்குத் தெராய் அடுத்துள்ள மாவட்டங்களின் ஒரு பகுதியாகவும் உள்ளது.
# மைதிலி சங்கீதம்

## பின்னணி

மைதிலி இசையின் மிகவும் பழமையானது என்பதால், துல்லியமாக எப்பொழுது தோன்றியது என்று கூற முடியாது. ஆனால் அதன் காலத்தைக் கொண்டு, இந்தியாவிலும் நேபாளத்திலும் பிறவகை இசைகள் வளரவும் மேம்படவும் மைதிலி இசை உதவியிருக்க வேண்டுமென்பதை அறியலாம். தெற்கு ஆசியாவின் மிகப்பழமையான இசை என்பதால், மைதிலி இசையிலிருந்து பல வகை புதிய இசைகள் தோன்றியிருக்கக்கூடுமென நம்பப்படுகிறது. பல்வகையான சடங்குகளின் போதும் நிகழ்வுகளிலும் இவ்விசை இசைக்கப்படுகிறது. எளிய மக்களின் தினசரி வாழ்வை அடிப்படையாகக் கொண்டமைந்த காரணத்தால் எல்லோராலும் ஏற்றுக்கொள்ளப் படுகிறது.
# மைதிலி சங்கீதம்

## சில குறிப்பிடத்தக்க இசையமைப்பாளர்கள்

பொதுவாக மைதிலி இசை பாரம்பரிய இசைக் கருவிகளைக் கொண்டு இசைக்கப்பட்டாலும், தற்பொழுது பலவிதமான நவீன இசைகருவிகளைப் பயன்படுத்தி நவீனமடைந்துள்ளது. மகா கவி வித்தியாபதி தாக்கூர், உதித் நாராயண், சார்தா சின்கா, குஞ்ச் பிகாரி மிசுரா, அரித்துவார் பிரசாத் கந்தேல்வால், டாக்டர் சாந்தி ஜெயின், இரஜ்னி பல்லவி, பூனம் மிசுரா, இரஞ்சனா ஜா, மோனி 'வைதேகி' உட்பட பலர் இந்த இசை வகைக்கு சில முக்கியத்துவமான பங்களிப்பாளர்களாக உள்ளனர்.
# ஒலிவியா காஸில்

**ஒலிவியா காஸில்** , ஃபைனல் டெஸ்டினேஷன் என்ற திரைப்பட வரிசையில் வரும் ஒரு கற்பனையான கதாப்பாத்திரம்.ஸ்டீவன் க்வேல்லின் ஃப்ஐனல் டெஸ்டினேஷன் 5 இல் வடக்கு பாலம் சரிவில் உயிர் பிழைத்தவர்களில் ஒருவர் தோன்றுகிறார்.அவர் ஜாக்குலின் மெக்கின்ஸ் வுட் என்பவராகச் சித்திரிக்கப்பட்டு படத்தின் கதாபாத்திரங்களில் ஒருவராகப் பணியாற்றுகிறார்.இந்தப் பாத்திரம் ஜாக்லினின் செயல்திறனின் காரணமாகவும் கதாபாத்திரத்தின் அடக்கமான மற்றும் நகைச்சுவை ஆளுமையின் காரணமாகப் பிரபலமடைந்து பாராட்டப்பட்டது .
# ஒலிவியா காஸில்

## தோற்றம்

### *ஃபைனல் டெஸ்டினேஷன்  5*

ஒலிவியா ப்ரொஜேஜ் பேப்பரில் அலுவலகத் தொழிலாளியாக வேலை செய்கிறார் .ஒரு கார்ப்பரேட் நிகழ்ச்சிக்காக சாம் லாட்டன் என்ற அவரது சக தொழிலாளர்கள் இணைந்து அவள் செல்கிறாள்.
# பிலாபாண்ட் லா கணவாய்

**பிலாபாண்ட் லா** (*Bilafond La*) என்பது சால்டோரா முகட்டில் அமைந்திருக்கும் ஒரு மலைக் கணவாய் ஆகும். பட்டாம்பூச்சிகள் கணவாய், சால்டோரா கணவாய் என்ற பெயர்களாலும் இது அழைக்கப்படுகிறது. மிகப்பரந்த சியாச்சின் பனிமலைக்கு மேற்கில் என் யே 980420 என்ற வரைபடப் புள்ளிக்கு நேர் வடக்கில் 40 கிலோமீட்டர் தொலைவில் இக்கணவாய் அமைந்துள்ளது.  
1972-ல் இந்தியா மற்றும் சிம்லா ஒப்பந்தத்தின் ஒரு பகுதியாக இரு நாடுகளின் கட்டுப்பாட்டு கோட்டின் எல்லை முடிவாக இக்கணவாய் வரையறுக்கப்படுகிறது. மேலும், பிலாபாண்ட் லா கணவாய் பிரிக்கப்படாத இந்தியா மற்றும் சீனாவை இணைக்கும் தொண்மையான பட்டுச்சாலையின் மேல் அமைந்துள்ளது.  
1984 -இல் இந்தியா மற்றும் பாக்கித்தான் இடையே சியாச்சின் கைப்பற்றல் காரணமாக துவங்கிய இராணுவ நடவடிக்கையில் இக்கணவாய் ஒரு முக்கிய அம்சமாக இருந்தது.  
பிலாபாண்ட் லா கணவாயை இந்திய ராணுவம் 1984-இல் வடக்கில் சியா லா கணவாயுடன் சேர்த்துக் கைப்பற்றியது. மேலும் 1987-இல் தெற்கில் உள்ள கயாங் லா கணவாயையும் கைப்பற்றியது . இந்தியா தற்பொழுது பிலாபாண்ட் லா-கணவாயில் தன்னுடைய இராணுவ மையம் ஒன்றை பராமரிக்கிறது .
# பிலாபாண்ட் லா கணவாய்

## பூகோள-அரசியல் சர்ச்சைகள்

சியாச்சின் பனியாறை பிடிக்கும் இந்திய இராணுவத்தின் மேகதூது இராணுவ செயல்முறையின் போது சியா லா கணவாய் மட்டுமல்லாது, அதன் அருகிலுள்ள கயாங் லா மற்றும் பிலாபாண்ட் லா கணவாய்களிலும் இராணுவ நடவடிக்கைகள் 1984- ஆம் ஆண்டில் துவங்கின. இது சியாசென் பூசலில் ஏற்பட்ட முதல் இராணுவ நடவடிக்கையும் மற்றும் மிகப் பெரிய காசுமீர் பூசலின் ஒரு பகுதியும் ஆகும். இந்த கணவாய்கள் அனைத்தும் தற்போது இந்தியா வசம் உள்ளது. இது மிகப்பெரிய காசுமீர் பிரச்சனையின் ஒரு பகுதியாகும். இக்கணவாய் போர் திறன் சார்ந்த சியாச்சின் பகுதியின் மேற்கே மற்றும் இந்தியா – பாக்கித்தானின் தற்போதைய கோட்டின் அருகே அமைந்துள்ளதால் இந்திய ராணுவம் அவ்விடத்தை பாதுகாக்க எப்பொழுதும் அவ்விடத்தில் முகாமிட்டு இருக்கின்றது .
# நண்பர் சுவிசேஷ ஜெபக்குழு

**நண்பர் சுவிசேஷ ஜெபக்குழு** (ந.சு.ஜெ.கு) ஒரு இந்திய கிறிஸ்தவர்களின் சமயப்பரப்பு இயக்கம் ஆகும். இந்திய மிஷனரிகளின் வேலை மூலம், 1100 க்கும் அதிகமான சர்ச்சுகளும் 6600 சபைகளுக்கும் மேல் நிறுவப்பட்டுள்ளன.
# நண்பர் சுவிசேஷ ஜெபக்குழு

## வரலாறு

முந்தைய காலத்தில் பிரதான முக்கியத்துவம் நாட்டிற்கு நற்செய்தியை அறிவிப்பதற்கே கொடுக்கப்பட்டது.1950 களின் பிற்பகுதியில், தமிழ்நாட்டின் தெற்குப் பகுதியில் இந்த இயக்கம் தொடங்கியது.பி. சாமுவேல் 1952 இல் இந்தியாவில் இயங்கும் வி.பி.எஸ் (விடுமுறை வேதாகம பள்ளி) இயக்கத்திற்கு முன்னோடியாகத் திகழ்ந்தார்.சாம் கமலேஷன், தியோடர் வில்லியம்ஸ் உட்பட சில இளைஞர்கள் அவருக்கு உதவினார்கள்.1937இல், உலக சுவிசேஷ மிஷன் தென் இந்தியா விவிலியம் நிறுவனத்தைத் தொடங்கியது (இப்போது SIBS)இது இந்தியாவில் விடுமுறை வேதாகமப்பள்ளி இயக்கத்தை உருவாக்கியது. 1952 ஆம் ஆண்டில், தெற்கு தமிழ்நாட்டில் கோவில்பட்டி என்று ஒரு சிறிய கிராமத்தில், 75 குழந்தைகள் மற்றும் 8 ஆசிரியர்களுடன் ஒரு வி.பி.எஸ் அமர்வு நடைபெற்றது.  
பின்னர், 1959 டிசம்பர் 26-ஆம் தேதி, தமிழ்நாடு திருநெல்வேலி மாவட்டத்தின் கோவில்பட்டி, 211- ல் தணஸ்கோடி தெருவில், சுமார் 25 விடுமுறை வேதாகம பள்ளி நண்பர்கள் (இளைஞர்கள் ஈடுபட்டனர்) கூடினர்.அவர்கள் ஒரு பிரார்த்தனை இயக்கத்தைத் தொடங்கினர்.இது பின்னர்  நண்பர் சுவிசேஷ ஜெபக்குழு என பெயரிடப்பட்டது.அந்த நேரத்தில் அது பிரார்த்தனை குழு மட்டுமே என்று அறிவிக்கப்பட்டது. ஒரு அமைப்போ, ஆலயமோ அல்லது சங்கமோ அல்ல.இந்த குழு தமிழகத்தின் ஒவ்வொரு நகரத்திலும் சிறிய பிரார்த்தனை  குழுக்களைத் தொடங்க ஆரம்பித்தது.திருநெல்வேலி மாவட்டத்தின் ஆயர் ஜெபராஜ் ந.சு.ஜெ.கு இன் முதலாவது பாதுகாவலர் ஆவார்.பின்னர் மெட்ராஸ் மறைமாவட்டத்தின் ஆயர் லெஸ்லி நியூபிகின் இந்த இயக்கத்தின் பாதுகாவலர் ஆனார். ந.சு.ஜெ.கு வேலை பார்க்கும் போது, "இந்த உள்நாட்டு இயக்கம் பரிசுத்த ஆவியின் செயலாகும்" என அவர் கூறினார். அவரது ஆலோசனையை தொடர்ந்து, அதன் அரசியலமைப்பில் இணைக்கப்பட்டது. உலகளாவிய ஆலயங்களின் மூன்று வரலாற்று சடங்குகள், அமைப்பின் நம்பிக்கை அறிக்கையில் சேர்க்கப்பட வேண்டும். ந.சு.ஜெ.கு திருச்சபையின் ஒரு அங்கமாக செயல்படுகிறது.
# மிசோ மலைகள்

**மிசோ மலைகள்** (*Mizo Hills*) அல்லது **உலூசாய் மலைகள்** (*Lushai*) இந்தியாவின் மிசோரம், திரிபுரா ஆகிய மாநிலத்திலுள்ள மலைத்தொடர் ஆகும். இது பட்கை மலைத்தொடர் தொகுதியின் ஒரு பகுதியாகும். இதன் உயரமான புள்ளி, புவாங்பூய் 2,157 மீ உயரம் உடையது. புவாங்பூயின் மற்றொரு பெயர் நீல மலை ஆகும்.
# மிசோ மலைகள்

## தாவரங்களும் விலங்குகளும்

இந்த மலைகளின் பெரும்பகுதி அடர்ந்த மூங்கில் காடுகளைக் கொண்டிருக்கின்றது. இதன் கிழக்கு பகுதிகளில் குறைவான மழைப் பொழிவு இருப்பதால் புற்கள் மறைத்த சரிவுகள் காணப்படுகின்றன. உலுசாய் மலைகளில் உயரமான கொடுமுடி புவாங்பூய் எனும் நீல மலை ஆகும்
.
# மிசோ மலைகள்

## குடியிருப்பவர்கள்

இந்த மலையில் குடியிருப்பவர்கள் உலுசாய்களும் பிற மிசோ பழங்குடியினர்களும் ஆவர், ஆனால் மக்கட்தொகை மிகமிகக் குறைவு. தெரிந்த காலம் முதல் இங்குக் குடியிருப்பவர்கள் குகிகளாவர். 1840 இல் வடக்கிலிருந்து படையெடுக்கும் வரை உலுசாய்கள் பற்றி எந்தத் தகவலும் இல்லை. இவர்கள் 1849 இல் பிரித்தானியர்களை முதலில் தாக்கியுள்ளனர், வட கிழக்கு இந்தியாவில் கலகம் செய்த பழங்குடியினருள் இவர்கலே முதன்மையானவர்கள், ஆனால் 1890 ஆம் ஆண்டுக்குப் பிறகு வட உலுசாய் கிராமங்களில் அமைதி நிலவியது. 1892 ஆம் ஆண்டுக்குப் பிறகு கிழக்கு உலுசாய்கள் குறையத் தொடங்கினர். தென் உலுசாய் மலைநாட்டின் மேலாண்மை 1898 இல் வங்கத்திலிருந்து அசாமிற்கு மாற்றப்பட்டது.
# பார்பரா வார்ட்

**பார்பரா வார்ட்** (*Barbara Ward, Baroness Jackson of Lodsworth*; மே 23, 1914 – மே 31, 1981) இங்கிலாந்து நாட்டைச் சேர்ந்த பொருளாதார பெண் நிபுணராவார்.
# பார்பரா வார்ட்

## பிறப்பு

இவர் 1914 ஆம் ஆண்டு மே 23 அன்று இங்கிலாந்தில் பிறந்தார்.
# பார்பரா வார்ட்

## பணிகள்

- 1935 ஆம் ஆண்டு ஆக்ஸ்ஃபோர்டு பல்கலைக்கழகத்தில் பொருளாதாரத்தில் பட்டம் பெற்றார்.
- 1938 ஆம் ஆண்டு 'தி இண்டர் நேசனல் சேர் அவுட்' எனும் தனது முதல் புத்தகத்தை எழுதினார்.
- சமத்துவமின்மையும் சுரண்டலும் இல்லாத பொருளாதாரமே சர்வதேச மேம்பாட்டுக்குப் பயன்படும் என்று வலியுறுத்தியவர்,பார்பரா.
- ரெனே த்யூபோ என்பவருடன் இணைந்து 'ஒன்லி ஒன் எர்த்' என்ற தலைப்பில் ஒரு அறிக்கையைத் தயாரித்து 1972 ஆம் ஆண்டு ஐ.நா.விடம் சமர்ப்பித்தார்.
# பார்பரா வார்ட்

## இறப்பு

இவர் 1981 ஆம் ஆண்டு மே 21 அன்று இறந்தார்.
# ராபர்ட் ரைட் (இதழாளர்)

**ராபர்ட் ரைட்** (Robert Wright 15 சனவரி 1957) அமெரிக்க நூலாசிரியர், கல்வியாளர் மற்றும் இதழாளர் ஆவார். பிளாக்கிங் ஹெட்ஸ் தொலைக்காட்சியைத் தொடங்கி நடத்தி வருபவர். வரலாறு, மதம், அறிவியல், உளவியல், கடவுள் என பல துறைகள் தொடர்பான நூல்களை எழுதியுள்ளார். பிரின்சுடன் பல்கலைக் கழகத்தில் அறிவியலுக்கும் புத்தமதத்திற்கும் உள்ள தொடர்பை விளக்கும் கருத்தரங்குகளில் பாடம் நடத்துகிறார். நியூ அமெரிக்கா பவுண்டேசனில் முதிய உறுப்பினராகப் பதவி வகிப்பவர்.
# ராபர்ட் ரைட் (இதழாளர்)

## வாழ்க்கைக் குறிப்புகள்

அமெரிக்காவில் ஓக்லகோமாவில் லாட்டன் என்னும் ஊரில் ஒரு கிறித்தவக் குடும்பத்தில் பிறந்தார்.
சான் பிரான்சிசுக்கோவில் வாழ்ந்தார். டெக்சாசு பல்கலைக்கழகத்திலும் பிரின்சுடன் பல்கலைக்கழகத்திலும் படித்தார். சமூக உயிரியலைப் பயின்றார். எழுத்தாளரும் பேராசிரியருமான ஜான் மெக்பி இவருடைய ஆசிரியரும் முன்னோடியுமாவார்.  
ராபர்ட் ரைட் 2000 ஆண்டுத் தொடக்கத்தில் பிரின்சுடன் பல்கலைக்கழகம் மற்றும் பென்சில்வேனியா பல்கலைக் கழகம் ஆகியவற்றில் பேராசிரியாராகப் பணிபுரிந்தார். மதமும் மனித இயல்புகளும் என்ற
தலைப்பிலும் மதங்களின் வளர்ச்சி என்பது பற்றியும் மாணவர்களுக்குக் கற்பித்தார்.
# ராபர்ட் ரைட் (இதழாளர்)

## இணையத் தொலைக்காட்சிப் பணிகள்

2002 ஆம் ஆண்டில் மீனிங் ஆப் லைப் என்ற இணையத் தொலைக்காட்சியில் பல் துறை அறிஞர்கள், அறிவியலாளர்கள், பகுத்தறிவுச் சிந்தனையாளர்கள், போன்றோரை நேர்காணலில் சந்தித்து, உரையாடி மதம், கடவுள், ஆன்மிகம் தொடரபான வினாக்களைக் கேட்டு அவர்களுடைய கருத்துகளைப் பதிவு செய்து ஒளிபரப்பினார். அவர்களில் முகாமையானவர்கள் கரேன் ஆர்ம்ஸ்டராங், டேனியல் டென்னட், பிரிமென் டைசன், ஸ்டீவன் பிங்கர் ஆவார்கள்.  
2005 நவம்பர் 1இல் ராபர்ட் ரைட் பிளாக்கிங்ஹெட்ஸ் தொலைக்காட்சியை மிக்கி காஸ் மற்றும் கிரேக் டிங்கில் ஆகியோருடன் இணைந்து, தொடங்கி நடப்பு நிகழவுகள் பற்றிய அறிஞர்களின் உரையாடல்களை
ஒளிபரப்பச் செய்தார்.
# ராபர்ட் ரைட் (இதழாளர்)

## இதழாளராக

தி சயன்சஸ், தி நியூ ரிபப்ளிக், தி வில்சன் குவார்ட்டர்ளி ஆகிய இதழ்களின் ஆசிரியாராகஇருந்தார். மேலும் தி அட்லாண்டிக், தி நியூ யார்க்கர் மற்றும் தி நியூயார்க் டைம்ஸ், தி ஒபினியனேட்டர்போன்ற பத்திரிகைகளில் கட்டுரைகள் எழுதி வருகிறார்.
# ராபர்ட் ரைட் (இதழாளர்)

## மதம் பற்றிய ஆய்வுகள்

மதம் பற்றிய தம் கருத்துகளை எவொலுயூசன் ஆப் காட் என்ற நூலில் விரிவாக எழுதினார்.
கடவுள் என்னும் கருத்து கற்பனையான ஒன்று எனவும், தாம் கடவுளைப் பற்றிக் கவலைப் படாதவர் என்றும், மேலும் மதமற்ற மனித நேயர் என்றும் கூறுகிறார்.
மதத்தினால் நல்லவை ஏற்படுவதைவிட தீயவையே மிகுதியாக ஏற்படுகின்றன என்பது இவரது கருத்து.
2014 இல் புத்த மதமும் நவீன உளவியலும் என்ற தலைப்பில் ஆறு வாரங்கள் உரையாற்றினார்.
# ராபர்ட் ரைட் (இதழாளர்)

## எழுதிய நூல்கள்

- 1989 திரீ சயன்டிஸ்ட்ஸ் அண்ட் தேர் காட்ஸ்
- 1994 தி மோரல் அனிமல்
- 2001 நான் சிரோ: தி லாஜிக் ஆப் ஹியூமன் டெஸ்டினி
- 2009 தி எவொலூசன் ஆப் காட்
- 2017 ஒய் புத்திசம் இஸ் ட்ரூ
# ஜார்ஜ் கேப்ரியல் ஸ்டோக்ஸ்

**சர் ஜார்ஜ் கேப்ரியல் ஸ்டோக்ஸ், 1வது பரோனெட் ** (; Sir George Stokes, 1st Baronet; ஆகத்து 13, 1819 - பெப்ரவரி 1, 1903) என்பவர் அயர்லாந்தில் பிறந்த இயற்பியலாளரும் கணிதவியலாளரும் ஆவார். இவர் தனது தொழில்முறை வாழ்க்கை முழுவதையும் கேம்பிரிட்ஜ் பல்கலைக்கழகத்தில் கழித்தார்; இங்கு 1849 முதல் 1903 வரை கணிதவியல் பேராசிரியராகப் பணியாற்றினார். பாய்ம இயக்கவியல் (குறிப்பாக நேவியர்-ஸ்டோக்சு சமன்பாடுகள்) மற்றும் இயல் ஒளியியலுக்கு (Physical Optics) இவரது பங்களிப்புகள் முக்கியத்துவம் வாய்ந்தவையாகும். கணிதவியலில் ஸ்டோக்ஸ் தேற்றம் என்றறியப்படும் நுண்கணிதத் தேற்றத்தின் முதல்வடிவத்தை இவரே உருவாக்கினார். இவர் இங்கிலாந்தின் அரச கழகத்தின் (Royal Society) தலைவராகவும் பங்காற்றியிருக்கிறார்.
# ஜார்ஜ் கேப்ரியல் ஸ்டோக்ஸ்

## முக்கிய பங்களிப்புகள்

- ஸ்டோக்ஸ் தேற்றம்
- நேவியர்-ஸ்டோக்சு சமன்பாடுகள்